ไทยประกันตีปีกปี’55เบี้ยใหม่โต45%
ไทยประกันชีวิตโชว์ปี&#8217;55 เบี้ยปีแรกโต 45% ปีมะเส็งมุ่งสร้างมูลค่าเพิ่มให้ลูกค้า
30 ม.ค. 2556

ไทยประกันชีวิตโชว์ปี’55 เบี้ยปีแรกโต 45% ปีมะเส็งมุ่งสร้างมูลค่าเพิ่มให้ลูกค้า 
นายไชย ไชยวรรณ กรรมการผู้จัดการใหญ่ บริษัท ไทยประกันชีวิต เปิดเผยว่า ผลประกอบการปี 2555 มีเบี้ยประกันรับปีแรกเพิ่มขึ้นทุกช่องทาง โดยมีเบี้ยประกันรับปีแรก 1.24 หมื่นล้านบาท เติบโต 40% โดยเฉพาะช่องทางตัวแทนเติบโตถึง 25% หรือมีเบี้ยประกันรับ 8,812 ล้านบาท ช่องทางขายผ่านธนาคารพาณิชย์ หรือ Bancas surance มีเบี้ยประกันรับปีแรก 3,166 ล้านบาท เติบโต 219% และช่องทางอื่นๆ มีเบี้ยประกันรับปีแรก 466 ล้านบาท 
สำหรับเบี้ยประกันรับปีต่อไป 3.40 หมื่นล้านบาท อัตราความคงอยู่ของกรมธรรม์ 89% เบี้ยประกันรับรวม 4.84 หมื่นล้านบาท เติบโต 20% สะท้อนให้เห็นถึงศักยภาพของตัวแทนที่มีทั้งความรู้ ความสามารถ รวมถึงคุณธรรม จริยธรรม จนได้รับความไว้วางใจจากลูกค้า ซึ่งปัจจุบันมีลูกค้าถือครองกรมธรรม์ของไทยประกันชีวิตกว่า 4 ล้านราย 
นายไชย กล่าวว่า เป้าหมายการดำเนินธุรกิจในปี 2556 บริษัทตั้งเป้าเบี้ยประกันปีแรก 1.55 หมื่นล้านบาท เติบโต 25% โดยมีอัตราความคงอยู่ของกรมธรรม์อยู่ที่ 8889% ภายใต้แนวคิด “เป็นมากกว่าการประกันชีวิต” เพื่อดูแลชีวิตอย่างครบรอบด้าน รวมถึงเพิ่มคุณค่าชีวิตแก่ลูกค้า ในรูปแบบของ Total Life Solution เสมือนมรดกที่ส่งต่อการดูแลจากรุ่นสู่รุ่นอย่างไม่มีวันสิ้นสุด ไม่ว่าจะเป็นการพัฒนานวัตกรรมด้านผลิตภัณฑ์ ไม่ว่าจะเป็นกลุ่มผลิตภัณฑ์ด้านสุขภาพ กลุ่มผลิตภัณฑ์ด้านความคุ้มครอง และกลุ่มผลิตภัณฑ์ด้านการออม รวมถึงเป็นผู้นำในการพัฒนากรมธรรม์รูปแบบใหม่ๆ โดยเฉพาะประกันชีวิตประเภทคืนเบี้ยหรือมีเงินคืน ซึ่งถือเป็นกรมธรรม์ที่เป็นจุดเด่น ด้านบริการ การมอบสิทธิพิเศษแก่ลูกค้า รวมถึงการตอบแทนคืนกลับสู่สังคมไทย